Αλέξανδρος Γ΄ της Ρωσίας

Ο Αλέξανδρος Γ΄ της Ρωσίας (ρωσική γλώσσα: Александр Александрович Рома́нов, 10 Μαρτίου 1845 – 1 Νοεμβρίου 1894), ιστορικά γνωστός και ως Αλέξανδρος ο Ειρηνοποιός, από τον Οίκο του Σ.Χ.Γκόττορπ ήταν Αυτοκράτορας της Ρωσικής Αυτοκρατορίας, από τις 13 Μαρτίου 1881 (παλαιό ημερολόγιο 1 Μαρτίου) έως το θάνατό του την 1η Νοεμβρίου 1894 (παλ. ημερ. 20 Οκτωβρίου).

Βιογραφικά στοιχεία

Ο Μέγας Δούκας Αλέξανδρος Αλεξάνδροβιτς ήταν ο δευτερότοκος γιος και διάδοχος του Αλεξάνδρου Β΄ της Ρωσίας και της Μαρίας της Έσσης (Μαρίας Αλεξάνδροβνας). Σε νεαρή ηλικία είχε ως παιδαγωγό τον υπερεθνικιστή νομομαθή Κονσταντίν Πομπεντονόστσεφ, που συνέχισε να τον επηρεάζει και μετά την άνοδο του στο θρόνο. Έτσι η βασιλεία του χαρακτηρίζεται από ένα πνεύμα αυταρχικότητας μολονότι στα χρόνια του άρχισε να εφαρμόζεται στη Ρωσία προστατευτική εργατική νομοθεσία. Πρώτη πράξη του, αμέσως μετά την ανάρρησή του στο θρόνο ήταν η ανάκληση του σχεδίου συντάγματος που είχε εγκρίνει ο πατέρας του. Στη συνέχεια εφάρμοσε ένα πρόγραμμα βίαιου εκρωσισμού των εθνικών και θρησκευτικών μειονοτήτων της πολυεθνικής αυτοκρατορίας του, που σημαντικότερη εκδήλωσή του υπήρξαν οι διωγμοί των Εβραίων «Πογκρόμ» από θρησκόληπτους Ρώσους με την ανοχή των αρχών.

Εξωτερικές σχέσεις και συμμαχίες
Στον εξωτερικό τομέα ακολούθησε φιλειρηνική πολιτική. Έτσι, όταν εκδηλώθηκαν οι επεκτατικές φιλοπόλεμες τάσεις του Γουλιέλμου Β΄ της Γερμανίας, όταν η περιοχή της Βοσνίας-Ερζεγοβίνης πέρασε σε αυστριακό έλεγχο το 1908, ο τσάρος αποδεσμεύτηκε σταδιακά από τους συμμαχικούς δεσμούς του με τη Γερμανία και δεν ανανέωσε τη γερμανο-ρωσική συνθήκη μετά την εκπνοή της 1890, αλλά αντίθετα στράφηκε προς την ανάπτυξη στενότερων σχέσεων με τη Γαλλία και Αγγλία. Κύρια αιτία της μεταβολής αυτής ήταν η τάση της Γερμανίας να βοηθήσει την αυστριακή πολιτική  στα Βαλκάνια καθώς και η ασυμφωνία της με Ρωσία πάνω σε οικονομικά ζητήματα.

Οικογένεια
Νυμφεύτηκε το 1866 τη Δάγμαρ των Σλέσβιχ-Χόλσταϊν-Σόνντερμπουργκ-Γκλύκσμπουργκ, κόρη του Χριστιανού Θ΄ της Δανίας. Βαπτίσθηκε Ορθόδοξη και μετονομάστηκε σε Μαρία Φιόντοροβνα. Είχαν τέκνα:
 Νικόλαος Β΄ (1868 - 1918), Αυτοκράτορας της Ρωσίας.
 Αλέξανδρος (1869 - 1870).
 Γεώργιος (1871 - 1899), Μέγας Δούκας της Ρωσίας..
 Ξένια (1875 - 1960), παντρεύτηκε τον Αλέξανδρο Μιχαήλοβιτς της Ρωσίας.
 Μιχαήλ (1878 - 1918), Μέγας Δούκας της Ρωσίας.
 Όλγα (1882 - 1960), παντρεύτηκε πρώτα τον Πέτρο Αλεξάνδροβιτς του Ολδεμβούργου και μετά τον συνταγματάρχη Νικολάι Αλεξάντροβιτς Κουλικόφσκυ.

Πρόγονοι

Παραπομπές

Εξωτερικοί σύνδεσμοι

Τσάροι της Αυτοκρατορίας της Ρωσίας
Οίκος Ρομάνοφ
Μεγάλοι Δούκες της Ρωσίας
Αποδέκτες του Τάγματος του Σωτήρος